Prince's Grant - Prince's Gaze | LekkeSlaap
Vanaf R3 400 per nag (vir 8 persone)
Prince's Gaze is 'n pragtige huis op die Prince's Grant Gholflandgoed met ononderbroke 'n see-uitsig, en dit word omring deur die plantegroei en gholfbaan. Die ligging is ideaal vir dié wat walvis-, dolfyn- en voëlkyk in 'n pragtige omgewing geniet.
Prince's Grant is 'n bekroonde eko- en gholflandgoed aan KwaZulu-Natal se Noordkus en bied luukse gholfbane en verblyf. Die landgoed het die suikerrietplantasies aan die een kant en die Indiese Oseaan aan die ander kant.
Dié selfsorghuis bied slaapplek aan 8 gaste en het 4 dubbelkamers met en suite-badkamers, 'n ruim sitarea en eetarea en 'n oopplan-kombuis is volledig toegerus is. Die huis spog met 'n 'pajama'-sitkamer, 2 dekke met see-uitsigte, 'n dek met 'n sonsondergang-uitsig en 3 TV's. Gaste kan langs die swembad- en braai-area of op die dek ontspan terwyl hulle die prentjiemooi uitsig geniet.
Elke kamer het lugversorging en daar is 'n motorhuis vir veilige parkeerplek, en 'n gholfkarretjie met sitplek vir 4 is ingesluit. Die huis word op Maandae, Woensdae en Vrydae gratis skoongemaak.
Die landgoed het toegang tot 'n privaat strand via 3 sekuriteitstoegangsplekke wat streng beheer word. Daar is ook 'n 18 putjie-gholfbaan. tennis, muurbal, 'n trampolien, klimrame, en gaste kan swem, kanovaart, visvang, voëlkyk en gaan stap.
Prince's Gaze is 'n selfsorgvakansiehuis, maar gaste kan die à la carte-restaurant, kroeg, geleenthede en funksies by die lodge geniet. Die landgoed het streng sekuriteit by die ingang. Die Peter Matkovick 18 putjie-gholfbaan bied asemrowende uitsigte oor die plantegroei en see.